Informació pràctica - Turisme Blanes
BENVINGUTS A BLANES, obriu la porta de la Costa Brava i gaudiu d’un paisatge infinit de platges i d’història mil·lenària. Sou al primer municipi d’aquesta costa privilegiada que a Blanes pren el nom i s’enfila silenciosa cap al nord. És vila marinera d’inspiració d’artistes, ciutat romàntica i florida, de focs i festes, d’esport i serveis, un aparador únic de productes del mar i la terra que us dóna la benvinguda durant tot l’any.
A Blanes hi estareu bé tot l’any perquè tenim un clima suau, propi del Mediterrani, sense temperatures extremes. Les condicions són òptimes per la pràctica d’esports i activitats a l’aire lliure i gairebé cada dia podreu passejar per la platja i el passeig de mar. Els hiverns ens porten un fred moderat i els estius calor suportable, lluny de les altes temperatures del Mediterrani sud. Un clima idoni per gaudir de totes les propostes sense haver de patir pel temps.
L’arribada a Blanes us serà fàcil i còmode gràcies a les seves bones connexions. Ens trobem a 70 Km de Barcelona i a 40 de Girona. Tenim estació de tren, ben a prop l’autopista C32 i l’autovia N-II i molt bona comunicació amb els aeroports de Barcelona i Girona, de manera que podeu adaptar la visita al sistema de transport que més s’adapti a les vostres necessitats. El que no us garantim és que la tornada a casa sigui tan gratificant, perquè després d’haver tastat Blanes sempre hi haurà una part de vosaltres que s’hi voldrà quedar.
Podeu volar fins a l’aeroport de Barcelona o el de Girona, tots dos ben connectats amb Blanes.
Si aterreu a l’Aeroport de Barcelona-El Prat (a 85 km), podeu arribar a Blanes:
Amb cotxe per l’autopista, en aproximadament 1 hora de viatge.
Amb autobús i tren, en aproximadament 2 hores.
Si aterreu a l’Aeroport de Girona-Costa Brava (a 32 Km), podeu arribar a Blanes:
Amb cotxe per la N-II, en un trajecte d’uns 30 minuts.
Amb autobús, en aproximadament 1 hora.
Imatge cedida per Aeroport Girona Costa Brava Aena
A Blanes hi podeu arribar pel vostre compte per l’autopista C-32, l’AP-7 o la N-II, en un trajecte d’entre mitja hora i una hora des de Girona o Barcelona. Un cop aquí disposeu de diferents opcions per estacionar el vostre vehicle.
El tren connecta directament Blanes amb Barcelona i Girona, i amb l’estació d’enllaç de Maçanet-Massanes. Una bona opció per visitar-nos i no preocupar-te del teu vehicle. Consulteu horaris, parades i connexions.
Una altra fórmula còmode per arribar a Blanes, amb trajectes directes des de Barcelona, Girona, la zona del Maresme, Lloret de Mar i Tossa de Mar.
UBICACIÓ DE BLANES
TELÈFONS A TENIR EN COMPTE
Confiem que el vostre viatge serà plàcid i gratificant, però si en algun moment teniu necessitat d’un servei d’emergència podeu comptar amb bons equipaments i grans equips professionals.
Comissaria de Mossos d’Esquadra
Emergències (Salut, Bombers, Policia i Mossos d’Esquadra)